AMATA เศร้า Q2/59 กำไรลดลง 57% หลังรายได้-กำไรจากอสังหาฯลด
AMATA เศร้า Q2/59 กำไรลดลง 57% มาที่ 191.81 ลบ. จากปีก่อนมีกำไร 443.56 ลบ. หลังรายได้และกำไรจากการขายอสังหาฯลดลง ด้าน 6 เดือนแรก กำไรลดลง 53% มาที่ 272.08 ลบ. จากปีก่อนมีกำไร 576.66 ลบ.
15 ส.ค. 2559

บริษัท อมตะ คอร์ปอเรชัน จำกัด (มหาชน) หรือ AMATA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 191.81 ล้านบาท หรือมีกำไรสุทธิ 0.18 บาทต่อหุ้น ลดลง 57% จากช่วงเดียวกันของปีก่อนที่มีกำไรสุทธิ 443.56 ล้านบาท หรือมีกำไรสุทธิ 0.42 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากรายได้และกำไรจากการขายอสังหาริมทรัพย์ลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 272.08  ล้านบาท หรือ 0.25 บาทต่อหุ้น ลดลง 53% จากช่วงเดียวกันของปีก่อนที่มีกำไรสุทธิ 576.66 ล้านบาท หรือ 0.54 บาทต่อหุ้น